**Tyler Redenbach** (s. 25. syyskuuta 1984 Melville, Saskatchewan, Kanada) on kanadalainen jääkiekkoilija, joka pelaa Tšekin Extraliga-joukkue HC Bili Tygri Liberecissä. Hän on pelipaikaltaan keskushyökkääjä.

Ura
---

Redenbach pelasi vuodet 2001–2005 kotimaansa juniorisarjassa WHL:ssä. Hän edusti siellä neljän kautensa aikana kolmea eri joukkuetta: Prince George Cougarsia, Swift Current Broncosia ja Lethbridge Hurricanesia. Kolmannella kaudellaan 2003–2004 hän voitti koko WHL:n piste- ja syöttöpörssin tehoilla 31+74=115 ja palkittiin Bobby Clarke Trophyllä sekä valittiin liigan itäisen konferenssin toiseen tähdistökentälliseen. Phoenix Coyotes varasi Redenbachin kolmannella kierroksella vuonna 2003. Redenbach aloitti kuitenkin ammattilaisuransa Boston Bruinsin organisaatiossa kaudella 2005–2006 ja sen AHL:ssä pelaavan farmijoukkue Providence Bruinsin riveissä tehot 26+32=58, joilla hän oli joukkueen kolmanneksi paras pistemies ja maalintekijä. Marraskuussa 2006 Redenbach kaupattiin Phoenix Coyotesin organisaatioon vaihdossa maalivahti Philippe Sauvéen.

Redenbachin kaudet 2006–2007 ja 2007–2008 olivat melko rikkonaisia loukkaantumisten takia ja hän pelasi AHL:n lisäksi myös ECHL:ssä ja CHL:ssä, jossa hän pelasi suurimman osan kaudesta 2007–2008 ja voitti myös mestaruuden Arizona Sundogsin riveissä. Hän vaihtoi myös kauden aikana organisaatiota siirryttyään Coyotesista Detroit Red Wingsin organisaatioon ja pelasi 28 ottelua farmijoukkue Grand Rapids Griffinsissä.

Kesäkuussa 2008 Redenbach siirtyi vuoden mittaisella sopimuksella Tanskan AL-Bank Ligaenin Odense Bulldogsiin. Hän teki kauden 2008–2009 aikana 43 runkosarjaottelussa tehopisteet 24+44=68 ja oli liigan pistepörssin toinen Herning Blue Foxin Jeff Campbellin kanssa. Kauden päätteeksi Redenbach palkittiin Al-Bank Ligaenin arvokkaimpana pelaajana ja valittiin tähdistökentälliseen.

Elokuun 2009 lopulla Redenbach siirtyi vuoden mittaisella sopimuksella SaiPaan. Kauden 2009–2010 aikana Redenbach on ollut liigan parhaita syöttäjiä. Hän teki kauden aikana 58 ottelussa tehot 10+34=44 ja oli syöttöpörssin kolmas Ässien Marko Kivenmäen kanssa. Redenbach voitti SaiPan sisäisen pistepörssin.

Redenbach teki marraskuussa 2009 jatkosopimuksen kaudeksi 2010–2011. Hän kertoo jatkosopimuksen tehtyään:

> »En ole pelannut paria kautta putkeen samassa joukkueessa vähään aikaan. En nähnyt nyt mitään syytä hakea vaihtelua. Tietysti olisin voinut odottaa kesään ja katsoa mitä tapahtuu, mutta olen tyytyväinen täällä. Odotteluun ei ollut mitään tarvetta.» 
> 
> 

Kaudella 2010–2011 Redenbach teki 43 runkosarjaottelussa tehot 6+30=36, joilla hän oli SaiPan paras pistemies ja SM-liigan syöttöpörssin kymmenes. Redenbachin kausi jäi kuitenkin vain 43 runkosarjaottelun mittaiseksi loukkaantumisten takia. Tammikuussa 2011 hän loukkasi nivusensa  ja helmikuussa veneluun murtuma päätti hänen kautensa. SaiPasta Redenbach siirtyi kaudeksi 2011–2012 kaksivuotisella sopimuksella Sveitsin National League B:n EHC Olteniin. Hän kävi joulukuussa 2011 myös European Trophy -lopputurnauksen ajan lainalla itävaltalaisjoukkue EC Red Bull Salzburgissa, joka voitti turnauksen mestaruuden. Redenbach sai tammikuussa 2012 osaksi motivaatio-ongelmien takia lähtöpassit Oltenista, mutta teki jo seuraavana päivänä loppukauden kattavan sopimuksen Helsingin IFK:n kanssa. Redenbach ei kuitenkaan pystynyt tuloksellisesti siihen mitä IFK olisi häneltä odottanut ja hänet vapautettiin seurasta 23.11. 10.1.2013 Pelicans teki loppukauden kattavan sopimuksen Redenbachin kanssa. Redenbach jatkaa Pelicansissa myös kaudella 2013-2014.

Kaudeksi 2017-2018 Redenbach siirtyi yksivuotisella sopimuksella SM-liigajoukkue Tapparaan. Redenbach pelasi joukkueessa kymmenen ottelua tehden yhden maalin, kunnes lokakuussa hänen sopimuksensa Tapparan kanssa purettiin lokakuussa 2017, ja hän siirtyi Tšekin Extraligaan Bili Tygri Liberecin riveihin.

Pelityyli
---------

Redenbach on hyvän pelisilmän ja luovuuden omaava keskushyökkääjä.

Tilastot
--------


|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2001–2002 | Prince George Cougars | WHL | 65 | 3 | 18 | 21 | 30 | 7 | 0 | 1 | 1 | 2 |
| 2002–2003 | Prince George Cougars | WHL | 36 | 8 | 34 | 42 | 29 | – | – | – | – | – |
|  | Swift Current Broncos | WHL | 24 | 9 | 17 | 26 | 6 | 4 | 0 | 4 | 4 | 4 |
| 2003–2004 | Swift Current Broncos | WHL | 71 | 31 | 74 | 105 | 52 | 5 | 1 | 1 | 2 | 14 | Kakkostähdistö |
| 2004–2005 | Swift Current Broncos | WHL | 42 | 14 | 23 | 37 | 49 | – | – | – | – | – |
|  | Lethbridge Hurricanes | WHL | 23 | 5 | 21 | 26 | 14 | 5 | 0 | 2 | 2 | 6 |
| 2005–2006 | Providence Bruins | AHL | 78 | 26 | 32 | 58 | 42 | 6 | 1 | 2 | 3 | 37 |
| 2006–2007 | Providence Bruins | AHL | 13 | 0 | 5 | 5 | 6 | – | – | – | – | – |
|  | San Antonio Rampage | AHL | 30 | 6 | 14 | 20 | 12 | – | – | – | – | – |
|  | Phoenix Roadrunners | ECHL | 7 | 0 | 4 | 4 | 0 | – | – | – | – | – |
| 2007–2008 | San Antonio Rampage | AHL | 6 | 0 | 1 | 1 | 4 | – | – | – | – | – |
|  | Grand Rapids Griffins | AHL | 28 | 3 | 7 | 10 | 10 | – | – | – | – | – |
|  | Arizona Sundogs | CHL | 31 | 18 | 48 | 66 | 42 | 11 | 3 | 18 | 21 | 6 |
| 2008–2009 | Odense Bulldogs | Tanska | 43 | 24 | 44 | 68 | 51 | 11 | 5 | 8 | 13 | 10 | Ykköstähdistö |
| 2009–2010 | SaiPa | SM-liiga | 58 | 10 | 34 | 44 | 20 | – | – | – | – | – |
| 2010–2011 | SaiPa | SM-liiga | 43 | 6 | 30 | 36 | 24 | – | – | – | – | – |
| 2011–2012 | EHC Olten | NLB | 23 | 6 | 15 | 21 | 6 | – | – | – | – | – |
|  | HIFK | SM-liiga | 26 | 6 | 13 | 19 | 20 | 4 | 0 | 0 | 0 | 2 |
| 2012–2013 | HIFK | SM-liiga | 23 | 3 | 9 | 12 | 12 | – | – | – | – | – |
|  | Pelicans | SM-liiga | 20 | 4 | 11 | 15 | 16 | – | – | – | – | – |
| 2013–2014 | Pelicans | SM-liiga | 47 | 3 | 33 | 36 | 18 | 8 | 1 | 4 | 5 | 2 |
| 2014–2015 | Pelicans | SM-liiga | 40 | 6 | 23 | 29 | 30 | – | – | – | – | – |
|  | HC Davos | NLA | 3 | 1 | 0 | 1 | 0 | 11 | 0 | 4 | 4 | 0 |
| 2015–2016 | HC Pardubice | ČEL | 41 | 9 | 16 | 25 | 12 | – | – | – | – | – |
| 2016–2017 | HC Pardubice | ČEL | 34 | 11 | 22 | 33 | 32 | – | – | – | – | – |
|  | HC Trinec | ČEL | 9 | 2 | 3 | 5 | 4 | 4 | 0 | 0 | 0 | 0 |
| 2017–2018 | Tappara | SM-liiga | 10 | 1 | 0 | 1 | 4 | – | – | – | – | – |
|  | HC Bili Tygri Liberec | ČEL | 42 | 12 | 9 | 21 | 10 | 10 | 3 | 2 | 5 | 6 |
| 2018–2019 | HC Bili Tygri Liberec | ČEL | 50 | 9 | 9 | 18 | 12 | 17 | 4 | 3 | 7 | 14 |
| 7 kautta | yhteensä | SM-liiga | 267 | 39 | 153 | 192 | 144 | 12 | 1 | 4 | 5 | 4 |
| 4 kautta | yhteensä | ČEL | 176 | 43 | 59 | 102 | 70 | 31 | 7 | 5 | 12 | 20 |
| 3 kautta | yhteensä | AHL | 155 | 35 | 59 | 94 | 74 | 6 | 1 | 2 | 3 | 37 |

Lähteet
-------

* Tyler Redenbach The Internet Hockey Databasessa (englanniksi)
* Tyler Redenbach Eurohockey-sivustolla (englanniksi)
* Tyler Redenbach *Elite Prospects*. Everysport Media Group AB.  (englanniksi)
* Tyler Redenbach Jatkoaika.comissa (Internet Archive)

### Viitteet

1. 1 2 3 4  EliteProspects
2. ↑  Eurohockey.net
3. ↑  NHL: Bruins Acquire Philippe Sauve from Phoenix for Tyler Redenbach  14.11.2006. www.noticias.info.  Arkistoitu 25.5.2011. Viitattu 30.1.2010. (englanniksi)
4. ↑  Canadisk klasse til angrebet  24.6.2008. OIK.dk. Viitattu 30.1.2010. (tanskaksi)[vanhentunut linkki]
5. ↑  Petr Pohl ja Tyler Redenbach SaiPan paitaan  31.8.2009. Jatkoaika.com. Viitattu 30.1.2010.
6. 1 2  SaiPa jatkoi Levokarin ja Redenbachin sopimuksia  20.11.2009. Jatkoaika.com. Viitattu 30.1.2010.
7. ↑  Redenbach viikoiksi sivuun peleistä  14.1.2011. Jatkoaika.com. Viitattu 21.3.2011.
8. ↑  SaiPan Redenbachin kausi ohi – Lintner sivussa kolme viikkoa  13.2.2011. Jatkoaika.com. Viitattu 21.3.2011.
9. ↑  SaiPan paras pistemies lähti Sveitsiin *Etelä-Saimaa*.  13.7.2011. Lappeenranta:  Sanoma Lehtimedia Oy.  Arkistoitu 4.3.2016. Viitattu 22.9.2011.
10. ↑  Red Bulls freuen sich über zwei erste Verstärkungen fürs Red Bulls Salute 2011  9.12.2011. EC Red Bull Salzburg. Viitattu 11.1.2012. (saksaksi)
11. ↑  EHC Olten trennt sich von Tyler Redenbach  4.1.2012. Eishockey Club Olten EHCO.  Arkistoitu 22.10.2012. Viitattu 11.1.2012. (saksaksi)
12. ↑  Tyler Redenbach HIFK:n punanuttuun  5.1.2012. Jatkoaika.com. Viitattu 11.1.2012.
13. ↑  Tyler Redenbach Pelicansiin
14. ↑  Jatkoaika.com